Tagrawla tatergit n 1916-1917

Tagrawla n yitergiyen n 1916-1917 neɣ tagrawla n Kawsen d tagrawla i yebdan deg 1916 tekfa deg 1917 mgal ucengu afransis . Teḍra-d deg udrar n Ayer deg ugafa n Niǧer amaynut . Amennuɣ-agi d amennuɣ amezzwaru n yitergiyen n Niǧer mgal yifransisen . Tagrawla-agi yemhel-itt Muḥemmed Waw Tegidda Kawsen ( 1880-1919 ) yerbeḥ-d lemɛawna n twacult talibit tasnusit

Yeɣli umur ameqqran n temdinin meqqren n temnaḍt n Agadiz : Ingall , Asudi d Awudras s ddaw n yifassen n yigrawliwen itergiyen i waṭas n wayyuren uqbel ad d-zzin yiserdasen ifransisen seg temdint n Zinder deg unẓul uɣalent-d ɣer yifassen n ucengu deg meɣres 1917 kksen-tent i yigrawliwen . Uɣalen-d yigrawliwen ɣer Fezzan deg Libya i deg yella uɣella-nsen ( di Murzuq ) .